Fjöldamótmælin March for our lives þar sem bandarískir nemendur bókstaflega gengu fyrir lífum sínum og annarra fóru fram í dag . Skotvopnamenning og -löggjöf Bandaríkjanna voru í forgrunni þar sem þúsundir mættu til mótmælanna , bæði í 800 mismunandi göngum þar í landi en einnig víðs vegar annars staðar í heiminum , þar á meðal í Reykjavík þar sem gengið var frá Arnarhóli á Austurvöll í samstöðu göngu . Fjölmennust var gangan í Washington þar sem nemendur í Stoneman Douglas gagnfræðaskólanum í Parkland í Flórída fóru fyrir göngunni . Þau hafa staðið að baki skipulagningu kröfugöngunnar í dag , en sautján nemendur og starfsmenn skólans létu lífið í skotárás í skólanum í febrúar á þessu ári . Auglýsing Nemendur skólans hafa verið drifkrafturinn í umræðunni um byssutengda glæpi og skotárásir í skólum í Bandaríkjunum sem hefur sjaldan verið eins hávær og nú og þegar haft mikil áhrif . Meðal þeirra sem tóku til máls var nemandi Marjory Stonemans Douglas skólans Emma Gonzalez . Emma vakti mikla athygli strax eftir árásina í febrúar með einkar tilfinningaríkri ræðu á mótmælum þar sem hún kallaði málflutning stjórnmálamanna og hagsmunaðila í skotvopnasölu „ bullshit “ . Hún hóf ræðu sína í dag á því að lýsa skotárásinni í Parkland sem tók sex mínútur og tuttugu sekúndur í heild . Hún las upp nöfn þeirra sem létu lífið og lýsti því hvað þau myndu aldrei gera aftr , líkt og að kvarta yfir að þurfa að æfa sig á píanóið , hanga með vinum sínum eða mæta í tíma . Hún stóð síðan hljóð í nokkrar mínútur . „ Síðan ég kom hingað á svið , hafa liðið sex mínútur og tuttugu sekúndur og skotárárásarmaðurinn hefur hætt að skjóta og mun fljótlega skilja riffilinn sinn eftir , falla í hóp nemenda meðan þeir flýja og hann mun ganga frjáls í klukkutíma áður en hann verður handtekinn . Berjist fyrir lífum ykkar áður en það verður hlutverk einhvers annars , “ sagði Gonzalez . Donald Trump , forseti Bandaríkjanna , og eiginkona hans Melania eru ekki stödd í Washington í dag . Þau fóru frá Hvíta húsinu í gær til Mar-a-Lago sem er golfklúbbur í eigu forsetans , þar sem þau hyggjast eyða helginni . Til Trump sást í morgun þar sem hann var á leið út á golfvöll . Gonzalez og Alex Wind , samnemandi hennar , segjast ekki láta það á sig fá að forsetinn verði ekki viðstaddur mótmælin . „ Það skiptir ekki máli hverjir verða þarna , það sem skiptir máli er að tilvist okkar sé viðurkennd , “ sagði Wind og bætti við : „ Við ætlum að sjá til þess að raddir okkar heyrist . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .